U.S. Open - tko je bolji u obitelji Williams (26/8/02) - 2002-08-26
Sestre Williams mogu igrati jedna protiv druge tek u finalu.
Billie Jean King se sjeća kada se kao trener srela s 11-godišnjom Venus Williams. “Već je tada imala posebno vladanje koje sam ja voljela!” Mladje, Serene Williams, Billie Jean King se sjeća iz tih vremena kao djevojčice koja je stajala negdje u sjeni gledajući kako njena starija sestra vježba volej. Desetak godina kasnije Serena je izašla iz sjene, postala je tenisačica broj jedan u obitelji Williams, a time i najbolja svjetska tenisačica. Ona je ta koja će pokušati pobijediti na trećem uzastopnom Grand Slam turniru – U.S.Openu, koji počinje upravo danas na terenima u New Yorku. Serena je pobijedila Venus u finalu Otvorenog prvenstva Francuske te na Wimbledonu. Onda joj je preuzela i naslov najbolje svjetske igračice. Na U.S.Openu njih se dvije mogu sresti jedino u finalu. Usput budi rečeno, Serena Williams brani naslov osvojen prošle godine. Osim njih dvije, medju favoritkinje ubrajaju se Lindsay Davenport i Martina Hingis, ali više zbog “minulog rada” nego zbog ovogodišnjih rezultata. Razlog -obje su imale teške operacije i duge oporavke. Jennifer Capriati već dugo nije osvojila niti jedan veliki turnir, a i Monika Seleš je u potrazi za još jednim velikim pokalom. Ne smije se zaboraviti ni mlada Jelena Dokić, peta nositeljica U.S.Opena. Kod muškaraca naslov prvaka U.S. Opena brani svjetski igrač broj jedan – Lleyton Hewitt, koji u New York dolazi kao pobjednik Wimbledona. Tko će mu biti najveći suparnik? Mnogi tvrde Marat Safin i Andre Agassi. Safin je bio pobjednik U.S.Opena prije dvije godine, a Agassi je tri puta osvajao taj turnir. Pete Sampras je četiri puta slavio na ovom turniru, ali ove godine nije u skupini favorita. No, on je veliki igrač koji može i dalje osvojiti i najjača svjetska natjecanja. Od hrvatskih tenisačica Iva Majoli ima najveće izglede. U prvom kolu igra protiv Amerikanke Ashley Harkleroad, Silvija Talaja ima u prvom kolu za protivnicu Barbaru Schwartz iz Austrije, dok će Jelena Kostelić u prvom meču igrati protiv Švicarke Myriam Casanove. Nakon prolska kroz kvalifikacija za glavni se turnir plasirala i Mirjna Lučić. Hrvatski tenisač Ivan Ljubičić ima tešku zadaću, jer je dobio u prvom kolu francuskog tenisača Fabrice-a Santoro-a. U ženskoj konkurenciji Serena Williams, koja brani titulu osvojenu prošle godine, igrat će protiv američke tenisačice Corine Morariu, koja se tek nedavno oporavila od leukemije. Starija sestra Williams-Venus-dolazi na Flushing Madow u dobroj formi što potvrdjuje njezina pobjeda nad Lindsay Davenport u finalu turnira u New Havenu. Kod muškaraca je ždrijeb vrlo zanimljiv. Branitelj naslova Lleyton Hewitt igra protiv Francuza Nicolasa Coutelota. Evo još nekoliko zanimljivih parova iz prvog kola: Philouppoussiss-Schalken, Kiefer-Safin, Rosset-Grosjean, Ferrero-Arthurs, Chang-Clavet, Norman-Costa i Rios-Bjorkman?! Tijekom održavanja US Opena bit će podignuta zastava pronadjena na ostacima srušenog Svjetskog trgovinskog centra, a posjetitelji i sudionici ovog velikog turnira odat će počast žrtvama i spasiteljima od 11.rujna prošle godine. Ovaj će turnir, isto tako, pratiti i posebne mjere osiguranja, kakve nisu vidjene ni na jednom dosadašnjem teniskom natjecanju.